CONSULTA URBANÍSTICA ESPECIAL SOBRE O DESENVOLVEMENTO DO POLÍGONO 2 DO PERI IV-01 SAN ROQUE (EXPTE.17088/411)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 07/04/2020)

O Pleno do Excmo. Concello de Vigo, en sesión ordinaria do día 26 de febreiro de 2020, adoptou o seguinte acordo: Primeiro.— Ratificar a proposta de acordo contida no informe emitido polo Secretario xeral do pleno con data do 29.11.2019 referente á consulta urbanística especial sobre o desenvolvemento do polígono 2 do PERI IV-01 San Roque A, formulada por D. Luis Carrajo Toro, en representación e en calidade de Presidente da Xunta de Compensación do Polígono n.º 2, e dar efectivo cumprimento ao nela disposta, nos seguintes termos: PRIMEIRO. Tomar coñecemento da sentenza firme de data 22.11.2004 ditada polo TSXG no PO 5428/2002 interposto por Dª. Aurora Lobato Rodríguez. SEGUNDO. Tomar coñecemento da sentenza firme nº. 788/2012 de data 26.07.2012 ditada polo TSXG no recurso contencioso-administrativo 4439/2010 interposto por D. Erick Alberto Agarrabeitia Dieng. TERCEIRO. Tomar coñecemento da sentenza firme nº 259/2013 de data 27.03.2013 ditada polo TSXG no recuso contencioso-administrativo 4440/2010 interposto por DªMiren Uxue Catarama Haddioui. CUARTO. Instar dos servizos técnicos da Xerencia Municipal de Urbanismo a identificación e a posterior rectificación da documentación gráfica (planos) do PERI IV-01 A San Roque e, no seu caso, do planeamento vixente (PXOU 1993), no sentido de excluir da delimitación do ambito territorial dos polígonos que correspondan do PERI IV-01 A San Roque as seguintes parcelas en consideración da súa clasificación como Solo Urbano Consolidado (SUC): (i) parcela localizada na rúa Couto de San Honorato 1; (ii) parcela nº. 97 localizada na rúa Couto de San Honorato, e (iii) parcela nº. 95 localizada na rúa Couto de San Honorato. QUINTO. Instar do secretario xeral do Pleno a subscrición de Dilixencia nos planos mencionados no apartado anterior facendo constar as causas da rectificación e da nova delimitación. SEXTO. Instar dos servizos técnicos da Xerencia Municipal de Urbanismo o cálculo da edificabilidade da Área de Reparto e dos Polígonos do PERI IV-01 San Roque A nos que se integraban as parcelas excluídas. SÉTIMO. Notificar o presente acordo o Tribunal Superior de Xustiza de Galicia, aos recorrentes Carla Mercedes Siki Nueno, D. Erick Alberto Agarrabeitia Dieng e Dª. Concepción Estévez Alejos e o presidente da Xunta de Compensación do Polígono nº 2 do PERI IV-01 SAN ROQUE. OITAVO. Publicar o presente acordo no Boletín Oficial da Provincia facendo constar que contra o mesmo non cabe recurso algún o ser un acto ditado en execución de sentenza, sen prexuizo daqueles que os interesados consideren oportuno interponer ou os que poidan interponerse en incidente de execución de sentenza. Segundo.— Dar traslado do presente acordo ao interesado no procedemento, facéndolles constar expresamente que, consonte co previsto no artigo 13 da Ordenanza municipal reguladora da tramitación das licenzas urbanísticas e outras formas de intervención administrativa do Concello de Vigo, a presente información non exime do deber de comunicación previa, declaración responsable ou de obter a licenza urbanística correspondente. Tampouco ten efecto vinculante para a Administración municipal e asemade contra ela non cabe a interposición de recurso ningún. BRY/Er Vigo, 11 de marzo 2020 A VICEPRESIDENTA DA XMU (Resolución do 11.07.2019) Asdo. María José Caride Estévez